
Na temelju članka 7. Odluke o stipendijama Općine Breznički Hum ("Službeni vjesnik Varaždinske županije" br. 10/16) Općinski načelnik Općine Breznički Hum dana 01.10.2026. godine raspisuje
NATJEČAJ
za dodjelu stipendija studentima

s područja Općine Breznički Hum

1. Za akademsku godinu 2026/27  Općina Breznički Hum dodjeljuje stipendije studentima koji studiraju na području Varaždinske i Međimurske županije u iznos od 100,00 eura mjesečno, a studente koji studiraju u ostalim županijama i inozemstvu 150,00 eura mjesečno.

2. Pravo sudjelovanja na natječaju za dodjelu stipendija imaju redoviti studenti druge i viših godina studija i to:

· da su državljani Republike Hrvatske,

· da imaju prebivalište na području Općine Breznički Hum najmanje pet godina prije podnošenja zahtjeva za dodjelu stipendija,

· da imaju status redovitog studenta s prosjekom ocjena najmanje 3,0
· da nisu korisnici drugih novčanih primanja koja imaju obilježja stipendije,

· da roditelj-student imaju podmirene sve obveze prema Općini u roku utvrđenom uplatnicom, a najkasnije na dan raspisivanja natječaja.

3. Rok za podnošenje zahtjeva je 8 dana od dana objave natječaja  odnosno do zaključno do 14.10.2026.do 15,00 sati bez obzira na način dostave zahtjeva, na adresu Općine Breznički Hum, Breznički Hum 4, 42225 Breznički Hum s naznakom "natječaj - stipendiranje studenata" U postupak rješavanja uzimat će se samo potpuno dokumentirani zahtjevi.
4. Zahtjevu treba priložiti:
· presliku domovnice ili osobne iskaznice i OIB-a, 

· potvrdu fakulteta o redovnom upisu u tekuću akademsku godinu s naznakom godine, studija i struke, te dokument s podatkom o prosjeku ocjena
· potvrdu o prebivalištu studenta u posljednjih pet godina izdanu od MUP-a,

· izjavu studenta da ne prima niti jednu drugu stipendiju ili novčanu pomoć za školovanje od drugog tijela, ustanove, zaklade ili slično,

· potvrdu Jedinstvenog upravnog odjela o podmirenim obvezama prema Općini Breznički Hum

· presliku kartice otvorenog žiro-računa poslovne banke na ime podnositelja.

5. Sve zaprimljene zahtjeve s priloženom dokumentacijom rješavati će Komisija za dodjelu stipendija. Prijedlog liste kandidata za dodjelu stipendija objavljuju se na internetskoj stranici www.breznicki-hum.hr, oglasnoj ploči Općine Breznički Hum u roku od 8 dana od isteka roka za podnošenje prijava.

Svaki kandidat može u roku od 8 dana od dana objavljivanja prijedloga liste, podnijeti općinskom načelniku pismeni prigovor na listu. Općinski načelnik dužan je donijeti odluku o prigovoru u roku od 5 dana. Odluka općinskog načelnika o prigovoru je konačna.

6. Na temelju konačne liste Općina Breznički Hum pozvat će podnositelje zahtjeva koji su ostvarili pravo na stipendiju na sklapanje ugovora.









Općinski načelnik










Darko Žugčić
[image: image1.jpg]


¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯

OPĆINA BREZNIČKI HUM

Breznički Hum 4, 42225 Breznički Hum

tel: 042 618 127  fax: 042 209 828  web: www.breznicki-hum.hr  e-mail: opcina@breznicki-hum.hr

